b'\n_START_ARTICLE_\nBonaventura Suha\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nPesnica Bonaventura Suha\xc4\x8d (pri krstu Klara) se je rodila v kme\xc4\x8dko dru\xc5\xbeino. O\xc4\x8detu je bilo ime Ivan Suha\xc4\x8d, materi Marija roj. Koro\xc5\xa1ec in je bila sestri\xc4\x8dna pesnika in narodnega buditelja Jakoba Ko\xc5\xa1arja. Do 22. leta je delala na doma\xc4\x8dem posestvu, leta 1875 pa je stopila v zavod \xc5\xa1olskih sester v Mariboru. Opravila je izpite, postala u\xc4\x8diteljica in od leta 1887 vodila okoli\xc5\xa1ko dekli\xc5\xa1ko \xc5\xa1olo in \xc5\xa1olski vrtec. Umrla je 10. junija 1891 v Mariboru.\n_START_SECTION_\nDelo\n_START_PARAGRAPH_\nNapisala je ve\xc4\x8d vzgojeslovnih \xc4\x8dlankov in nekaj pesmi. Prve so bile preproste, pozneje pa se je v njih za\xc4\x8del odra\xc5\xbeati vpliv drugih pesnikov. V njih je izra\xc5\xbeala svoje versko in narodno \xc4\x8dustvovanje, kasneje pa tudi \xc5\xbealost ob neozdravljivi bolezni - skropulozi.'